ISM Універсітэт кіравання і эканомікі

ISM Універсітэт кіравання і эканомікі () — літоўская прыватная вышэйшая навучальная ўстанова са статусам універсітэта.

 Агульная характарыстыка 
Установа прапануе адукацыйныя праграмы бакалаўрыяту, магістратуры і паслядыпломнай адукацыі ў галіне бізнесу, менеджменту і эканомікі. Была заснавана ў Каўнасе ў 1999 годзе як першая прыватная навучальная ўстанова менеджарскай адукацыі ў Літве.

Асноўнымі заснавальнікамі з’яўляюцца Нарвежская бізнес-школа і Нарвежскі фонд прамысловага і рэгіянальнага развіцця. Папярэднікам універсітэта быў цэнтр адукацыі і трэнінгаў для літоўскіх бізнесменаў і менеджэраў.

Сёння ўніверсітэт знаходзіцца ў Старым горадзе Вільнюса. Сядзіба ўстановы размешчана ў гістарычным будынку былога Базыльянскага манастыра XIV стагоддзя. Комплекс будынкаў быў адрамантаваны з улікам іх гістарычнай каштоўнасці.

 Спасылкі 
 Сайт універсітэта

Катэгорыя:Навучальныя ўстановы з літоўскай мовай навучання
Катэгорыя:Вышэйшыя навучальныя ўстановы Вільнюса
Катэгорыя:Універсітэты Літвы
Катэгорыя:Бізнес-школы
Катэгорыя:Эканамічныя ўніверсітэты
Катэгорыя:1999 год у Літве